ພິທີມອບໃບຢັ້ງຢືນໜ່ວຍພັກເຂັ້ມແຂງຮູ້ນຳພາຮອບດ້ານສະໄໝທີ II ສົກປີ 2012-13 ຂອງໜ່ວຍພັກຜະລິດ
ໃນວັນທີ 4 ມີຖຸນາ 2014 ທີ່ຜ່ານມາ ຢູ່ຫ້ອງປະຊຸມຊັ້ນ 8 ສຳນັກງານໃຫຍ່ ລັດວິສາຫະກິດໄຟຟ້າລາວ ບ້ານທົ່ງກາງ ເມືອງສີສັດຕະນາກ ນະຄອນຫຼວງວຽງຈັນ, ໄດ້ມີພິທີມອບ-ຮັບໃບຢັ້ງຢືນເປັນໜ່ວຍພັກເຂັ້ມແຂງ-ຮູ້ນຳພາຮອບດ້ານ ໃຫ້ແກ່ໜ່ວຍພັກຜະລິດ. ໃຫ້ກຽດເຂົ້າຮ່ວມໂດຍ ສະຫາຍ ດຣ. ຄຳມະນີ ອີນທິລາດ ຄະນະພັກປະຈຳກະຊວງ ລັດຖະມົນຕີຊ່ວຍວ່າການ ກະຊວງພະລັງງານ ແລະ ບໍ່ແຮ່ ແລະ ສະຫາຍ ບຸນອູ້ມ ສີວັນເພັງ ຮອງເລຂາຄະນະພັກຮາກຖານ ຮອງຜູ້ອຳນວຍການໃຫຍ່ລັດວິສາຫະກິດໄຟຟ້າລາວ ແລະ ມີຕາງໜ້າຈາກກົມກວດກາ ແລະ ກົມຈັດຕັ້ງພະນັກງານ ກະຊວງພະລັງງານ ແລະ ບໍ່ແຮ່ ພ້ອມດ້ວຍຄະນະໜ່ວຍພັກອ້ອມຂ້າງຄະນະພັກຮາກຖານ ລັດວິສາຫະກິດໄຟຟ້າລາວກໍ່ໃຫ້ກຽດເຂົ້າຮ່ວມຢ່າງພ້ອມພຽງ. ໃນກອງປະຊຸມສະຫາຍ ດຣ. ບຸນສະຫຼອງ ສຸດທິດາລາ ເລຂາໜ່ວຍພັກຜະລິດໄດ້ລາຍງານໃຫ້ເຫັນຜົນງານໜື່ງປີທີ່ທາງໜ່ວຍພັກຍາດມາໄດ້ພ້ອມກັນນັ້ນສະຫາຍຍັງວາງແນວທາງການພັດທະນາຂອງໜ່ວຍພັກຜະລິດໃຫ້ດີຂື້ນເປັນລຳດັບ ແລະ ໃຫ້ສົມທົບກັບໜ່ວຍພັກເຂັ້ມແຂງ-ຮູ້ນຳພ່ຮອບດ້ານ.